**ԱՄՓՈՓԱԹԵՐԹ**

«ԱՐՏԱՄԱՐՄՆԱՅԻՆ ԲԵՂՄՆԱՎՈՐՄԱՆ ԵՂԱՆԱԿՈՎ ՍՏԱՑՎԱԾ ԵՎ ՉՕԳՏԱԳՈՐԾՎԱԾ ՍԱՂՄԵՐԻ ԱՆՀԱՏՈՒՅՑ ՏՐԱՄԱԴՐՄԱՆ, ՈՉՆՉԱՑՄԱՆ ԿԱՄ ՊԱՀՊԱՆՄԱՆ ՎԵՐԱԲԵՐՅԱԼ ԳՐԱՎՈՐ ՀԱՄԱՁԱՅՆՈՒԹՅԱՆ ՁԵՎԸ, ՍԱՂՄԻ ԱՆՀԱՏՈՒՅՑ ՏՐԱՄԱԴՐՄԱՆ ԿԱՐԳՆ ՈՒ ՊԱՅՄԱՆՆԵՐԸ ՀԱՍՏԱՏԵԼՈՒ ՄԱՍԻՆ»

 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |
| --- | --- |
| 1. Աշխատանքի և սոցիալական հարցերի նախարարություն | 19.04. 2022 |
| N ՄՆ/ԳԽ-2/10773-2022 |
|  1. Ուսումնասիրելով «Արտամարմնային բեղմնավորման եղանակով ստացված և չօգտագործված սաղմերի անհատույց տրամադրման, ոչնչացման կամ պահպանման վերաբերյալ գրավոր համաձայնության ձևը, սաղմի անհատույց տրամադրման կարգն ու պայմանները հաստատելու մասին» Հայաստանի Հանրապետության կառավարության որոշման նախագիծը՝ հայտնում եմ, որ Աշխատանքի և սոցիալական հարցերի նախարարությունը ներկայացված նախագծի վերաբերյալ առաջարկություններ և դիտողություններ չունի։ |   Ընդունվել է:  |   |
| 2. Արդարադատության նախարարություն | 20.04. 2022 |
| N /10.2/16778-2022 |
| Ի պատասխան Ձեր՝ 2022 թվականի ապրիլի 12-ի թիվ ԱԱ/03/8042-2022 գրության՝ հայտնում ենք, որ «Արտամարմնային բեղմնավորման եղանակով ստացված և չօգտագործված սաղմերի անհատույց տրամադրման, ոչնչացման կամ պահպանման վերաբերյալ գրավոր համաձայնության ձևը, սաղմի անհատույց տրամադրման կարգն ու պայմանները հաստատելու մասին» Կառավարության որոշման նախագծի (այսուհետ՝ Նախագիծ) վերաբերյալ Արդարադատության նախարարությունն իր իրավասությունների շրջանակում դիտողություններ և առաջարկություններ չունի:Միևնույն ժամանակ, հայտնում ենք, որ Նախագիծը Կառավարության 2021 թվականի փետրվարի 25-ի թիվ 252-Լ որոշմամբ սահմանված կարգով ներկայացվելու դեպքում «Նորմատիվ իրավական ակտերի մասին» օրենքին համապատասխան կտրվի պետական-իրավական փորձաքննության եզրակացություն: |  Ընդունվել է |
| 3. Ֆինանսների նախարարություն | 29.04.2022 |
| N 01/11-1/7177-2022 |
| Դիտողություններ և առաջարկություններ չունի: |  Ընդունվել է |
| 4. Մարդու իրավունքների պաշտպանի գրասենյակ |  | 25.04.2022 |
| N 01/17.2/2300-22 |
| 1. Նախագծի իրազեկման թերթիկ Ձև 1-ի 4-րդ կետով սահմանված է. «Այնուամենայնիվ, ես/մենք հասկանում եմ, որ *բացառիկ դեպքերում*, եթե իմ/մեր կողմից Կազմակերպությանը անհատույց տրամադրած սաղմից ծնված երեխան ունի *բժշկական կամ հոգեբանական կարիք*, որը կարող է բավարարվել իմ/մեր կողմից, ապա Կազմակերպությունը, հիմք ընդունելով դատարանի ուժի մեջ մտած որոշումը` Ռեցիպիենտի դիմումը բավարարելու վերաբերյալ, կարող է Ռեցիպիենտի խնդրանքը փոխանցել ինձ/մեզ, որը բավարարելու վերաբերյալ ես/մենք որևէ պարտավորություն չեմ/չենք կրելու: Նման խնդրանքները կարող են լինել այնպիսի բժշկական կարիքների համար, ինչպիսին է ոսկրածուծի փոխպատվաստումը, կամ չափահաս դարձած երեխայի պահանջով կամ այլ, սույն համաձայնությամբ չնախատեսված դեպքերում:» Դրույթի շարադրանքից կարող ենք ենթադրել, որ բժշկական կամ հոգեբանական կարիք բավարարելու որոշ դեպքերում բացահայտվելու են Դոնորի, Ռեցիպիենտի, ինչպես նաև սաղմից ծնված երեխայի անձնական տվյալները, ուստի տվյալ պարագայում սահմանափակվելու է անձի անձնական տվյալների պաշտպանության իրավունքը: Անձնական տվյալների պաշտպանության տեսանկյունից անհրաժեշտ ենք համարում նաև ապահովել հղումը Մարդու վերարտադրողական առողջության և վերարտադրողական իրավունքների մասին ՀՀ օրենքի 18-րդ հոդվածին, որի համաձայն՝ 1.Վերարտադրողականության օժանդակ տեխնոլոգիաների՝ արհեստական սերմնավորման կամ բեղմնավորման և փոխնակ մայրության կիրառման հետ կապված տեղեկությունները համարվում են բժշկական գաղտնիք և հրապարակման ենթակա չեն:2. Սույն հոդվածի առաջին մասով նախատեսված տեղեկությունները տրամադրվում են միայն դատարանի (դատավորի), դատախազության, նախաքննության, հետաքննության մարմինների հարուցած քրեական կամ քաղաքացիական գործերի կապակցությամբ, ինչպես նաև այլ իրավասու մարմինների պահանջով՝ օրենքով նախատեսված դեպքերում և կարգով:2. Այսպիսի կարգավորում նախատեսելու դեպքում անհրաժեշտություն է առաջանում սահմանել ընթացակարգային նորմեր դրույթի իրագործման համար: Թե' Դոնորը, թե' Ռեցիպիենտը պետք է կարողանան տվյալ հանգամանքներում ողջամիտ կերպով կողմնորոշվել իրենց գործողություններում և կանխատեսել դրանց հետևանքները:Սահմանադրության 79-րդ հոդվածը երաշխավորում է որոշակիության սկզբունքը՝ սահմանելով, որ հիմնական իրավունքները և ազատությունները սահմանափակելիս օրենքները պետք է սահմանեն այդ սահմանափակումների հիմքերը և ծավալը, լինեն բավարար չափով որոշակի, որպեսզի այդ իրավունքների և ազատությունների կրողները և հասցեատերերն ի վիճակի լինեն դրսևորելու համապատասխան վարքագիծ:Մարդու իրավունքների եվրոպական դատարանն իր բազմաթիվ որոշումներում նույնպես արձանագրել է, որ նորմը չի կարող համարվել «օրենք», քանի դեռ ձևակերպված չէ բավարար հստակությամբ, որպեսզի անձին հնարավորություն տա կարգավորելու իր վարքագիծը. անձը պետք է կարողանա տվյալ հանգամանքներում ողջամիտ կերպով կանխատեսել իր տվյալ գործողության հետևանքները:[[1]](#footnote-1)3. Նախագծի իրազեկման թերթիկ Ձև 1-ի 4-րդ կետով հստակեցված չէ բժշկական կամ հոգեբանական կարիք բավարարելու վերաբերյալ ընթացակարգը և պայմանները, ինչը խնդիր է ստեղծում կանխատեսելիության և որոշակիության տեսանկյունից: Բացի դա, իրավական որոշակիության ապահովման տեսանկյունից օրենսդրության մեջ օգտագործվող հասկացությունները պետք է լինեն հստակ, որոշակի և չհանգեցնեն տարաբնույթ մեկնաբանությունների կամ շփոթության:Իրազեկման թերթիկ Ձև 1-ի 4-րդ կետում օգտագործվող «հոգեբանական կարիք» հասկացությունը ունի լայն և ոչ միանշանակ սահմանում, որը կարող է հանգեցնել տարաբնույթ մեկնաբանությունների:Հայեցողական մեկնաբանումներից խուսափելու համար առաջարկվում է դրույթում սահմանել առավել հստակ ձևակերպում կամ նախատեսել տերմինի մեկնաբանություն: |  Ընդունվել է մասամբ և տվյալ կետը հանվել է |
|  ՀՀ արդարադատության նախարարություն | 27.05.2022 |
| N/27.2/23359-2022 |
|  1. «Արտամարմնային բեղմնավորման եղանակով ստացված և չօգտագործված սաղմերի անհատույց տրամադրման, ոչնչացման կամ պահպանման վերաբերյալ գրավոր համաձայնության ձևը, սաղմի անհատույց տրամադրման կարգն ու պայմանները հաստատելու մասին» *Հայաստանի Հանրապետության կառավարության որոշման նախագծի**(այսուհետ՝ Նախագիծ) նախաբանում որպես հիշյալ իրավական ակտի ընդունման իրավական հիմք հղում է կատարված* «Մարդու վերարտադրողական առողջության և վերարտադրողական իրավունքների մասին» օրենքի 14.1 հոդվածի 2-րդ մասին: Այս առումով հարկ է անդրադառնալ հիշյալ մասի կարգավորմանը. այն է՝ «Արտամարմնային բեղմնավորման եղանակով ստացված և չօգտագործված սաղմերի անհատույց տրամադրման, ոչնչացման կամ պահպանման վերաբերյալ գրավոր համաձայնության ձևը, Հայաստանի Հանրապետության օրենսդրությամբ սահմանված կարգով գրանցված ամուսնության մեջ գտնվող կնոջը (ամուսնուն) կամ Հայաստանի Հանրապետության օրենսդրությամբ սահմանված կարգով գրանցված ամուսնության մեջ չգտնվող կնոջը կամ Հայաստանի Հանրապետության օրենսդրությամբ սահմանված կարգով գրանցված (վավեր ճանաչված) ամուսնության մեջ չգտնվող և հայկական ծագում ունեցող՝ Հայաստանի Հանրապետությունում գտնվող կամ բնակվող օտարերկրացի զույգին կամ կնոջը, սաղմի անհատույց տրամադրման կարգն ու պայմանները սահմանում է Կառավարությունը:»:  Հիշյալ դրույթներից պարզ է դառնում, որ վերոգրյալ կարգավորման հիմքով ընդունվող իրավական ակտում սահմանվող դրույթները պետք է վերաբերեն Հայաստանի Հանրապետության օրենսդրությամբ սահմանված կարգով գրանցված ամուսնության մեջ գտնվող կնոջը (ամուսնուն) կամ Հայաստանի Հանրապետության օրենսդրությամբ սահմանված կարգով գրանցված ամուսնության մեջ չգտնվող կնոջը կամ Հայաստանի Հանրապետության օրենսդրությամբ սահմանված կարգով գրանցված (վավեր ճանաչված) ամուսնության մեջ չգտնվող և հայկական ծագում ունեցող՝ Հայաստանի Հանրապետությունում գտնվող կամ բնակվող օտարերկրացի զույգին կամ կնոջը, սաղմի անհատույց տրամադրման կարգի ու պայմանների Կառավարության կողմից սահմանելուն, մինչդեռ Նախագծի վերնագրով և 1-ին կետի 2-րդ ենթակետով նախատեսվում է հաստատել «Սաղմի անհատույց տրամադրման կարգն ու պայմանները»: Այս առումով Նախագծի վերնագրի և 1-ին կետի 2-րդ ենթակետի դրույթներն անհրաժեշտ է վերանայել՝ համապատասխանեցնելով «Մարդու վերարտադրողական առողջության և վերարտադրողական իրավունքների մասին» օրենքի 14.1 հոդվածի 2-րդ մասին: Սույն դիտողության համատեքստում անհրաժեշտ է վերանայել նաև ամբողջ Նախագծի դրույթները:  |  Ընդունվել է |
| 2. Նախագծի վերնագրում և 1-ին կետում «Հաստատելու» և «Հաստատել» բառերը համապատասխանաբար անհրաժեշտ է փոխարինել «Սահմանելու» և «Սահմանել» բառերով՝ նկատի ունենալով «Մարդու վերարտադրողական առողջության և վերարտադրողական իրավունքների մասին» օրենքի 14.1 հոդվածի 2-րդ մասի պահանջները:  | Ընդունվել է |
| 3. Նախագծի 1-ին կետի 1-ին ենթակետով հաստատվող «Արտամարմնային բեղմնավորման եղանակով ստացված և չօգտագործված սաղմերի անհատույց տրամադրման, ոչնչացման կամ պահպանման վերաբերյալ գրավոր համաձայնության ձևի» *(այսուհետ՝ Ձև)*  վերնագրի դրույթներն անհրաժեշտ է խմբագրել, մասնավորապես՝ «տրամադրման կամ պահպանման կամ ոչնչացման» բառերն անհրաժեշտ է փոխարինել «տրամադրման, ոչնչացման կամ պահպանման» բառերով՝ նկատի ունենալով «Մարդու վերարտադրողական առողջության և վերարտադրողական իրավունքների մասին» օրենքի 14.1 հոդվածի 2-րդ մասի կարգավորումը, ինչպես նաև Նախագծի վերնագրի և 1-ին կետի 1-ին ենթակետի դրույթները: Հիշյալ դիտողությունը բխում է նաև «Նորմատիվ իրավական ակտերի մասին» օրենքի 12-րդ հոդվածի 1-ին մասի պահանջից: Բացի այդ, հարկ է նկատի ունենալ նաև, որ Նախագծի դրույթներում *«կամ» շաղկապի կիրառությունն անհրաժեշտ է վերանայել՝ նկատի ունենալով, որ եթե նորմերի կիրառությունը պայմանավորված է «կամ» շաղկապով, ապա բավական է թվարկված պայմաններից մեկի առկայությունը:* |  Ընդունվել է |
|  4. Ձևի տեքստի վերջում նշված *«Բժշկական կազմակերպության հասցեն» բառերն անհրաժեշտ է խմբագրել՝ նկատի ունենալով, որ իրավաբանական անձի դեպքում նշվում է «գտնվելու վայրը»՝ համաձայն ՀՀ քաղաքացիական օրենսգրքի 59-րդ հոդվածի դրույթների:* |  Ընդունվել է |
|  5. Նախագծի 1-ին կետի 2-րդ ենթակետով հաստատվող «Սաղմի անհատույց տրամադրման կարգի ու պայմանների» (այսուհետ՝ Կարգ) 1-ին կետի դրույթներն անհրաժեշտ է խմբագրել, մասնավորապես՝ «Սույնով սահմանվում է» բառերն անհրաժեշտ է փոխարինել «Սույն հավելվածով կարգավորվում են» բառերով, իսկ «գործընթացը» բառը փոխարինել «գործընթացի հետ կապված հարաբերությունները» բառերով: | Ընդունվել է |
| 6. Կարգի 2-րդ կետի 1-ին ենթակետի կապակցությամբ հարկ է նկատի ունենալ, որ համաձայն Նախագծի և Ձևի վերնագրի դրույթների՝ խոսքը գնում է «Արտամարմնային բեղմնավորման եղանակով ստացված և չօգտագործված սաղմերի անհատույց տրամադրման, ոչնչացման կամ պահպանման վերաբերյալ **գրավոր համաձայնության ձևի»** մասին, մինչդեռ Կարգի 2-րդ կետի 1-ին ենթակետում կիրառված է նաև *«Ձևով սահմանված համաձայնագրի*» ձևակերպումը: Այս առումով հիշյալ ձևակերպումն անհրաժեշտ է խմբագրել՝ վերջինս համապատասխանեցնելով Նախագծի և Ձևի վերնագրի դրույթներին: Բացի այդ, հարկ է նկատի ունենալ նաև, որ *ն*որմատիվ իրավական ակտում միևնույն միտքն արտահայտելիս կիրառվում են միևնույն բառերը, տերմինները կամ բառակապակցությունները` որոշակի հերթականությամբ՝ համաձայն «Նորմատիվ իրավական ակտերի մասին» օրենքի 15-րդ հոդվածի 2-րդ մասի պահանջի: |  Ընդունվել է |
|  7. Կարգի 10-րդ կետի դրույթներում անհրաժեշտ է ճիշտ նշել հղում տրված իրավական ակտի կրճատ անվանումը, մասնավորապես՝ *«*2015թ.» բառը փոխարինել *«*Հայաստանի Հանրապետության կառավարության 2015 թվականի» բառերով՝ նկատի ունենալով «Նորմատիվ իրավական ակտերի մասին» օրենքի 17-րդ և 18-րդ հոդվածների պահանջները: |  Ընդունվել է |
|  8. Կարգի 13-րդ կետում «կատարվել է» բառերն անհրաժեշտ է փոխարինել «կատարվել» բառով, ինչպես նաև վերանայել «ըստ դիմումի ժամկետի» բառերի նախատեսման անհրաժեշտությունը: |  Ընդունվել է |
|  9. Կարգի վերջում առկա *«*Դոնորական սաղմերի վերաբերյալ գրանցամատյանի Ձևի» նախատեսման կապակցությամբ հարկ է նկատի ունենալ *«*Մարդու վերարտադրողական առողջության և վերարտադրողական իրավունքների մասին» օրենքի 14.1 հոդվածի 2-րդ մասի կարգավորումը, համաձայն որի ՝ ՀՀ կառավարությանը նման *«*Ձև*»* սահմանելու լիազորություն վերապահված չէ: Այս առումով հարկ է նկատի ունենալ *«Նորմատիվ իրավական ակտերի մասին» օրենքի 13-րդ հոդվածի 1-ին մասի դրույթները, համաձայն որոնց՝ ենթաօրենսդրական նորմատիվ* ***իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:*** |  Ընդունվել է: Գրանցամատյանի Ձևը կսահմանվի նախարարի հրամանով:  |
| 10. Ձև 1-ի 3-րդ կետի համարակալումն անհրաժեշտ է վերանայել՝ նկատի ունենալով, որ պահպանված չէ վերջինիս ենթակետերի համարակալման հաջորդականությունը*: Հիշյալ դիտողությունը բխում է «Նորմատիվ իրավական ակտերի մասին» ՀՀ օրենքի 14-րդ հոդվածի պահանջներից:* |  Ընդունվել է |
|  11. Նախագծի ամբողջ տեքստում նշված «տեղեկատվություն» եզրույթի կիրառումն անհրաժեշտ է վերանայել՝ նկատի ունենալով, որ «տեղեկատվությունը» դա տեղեկությունը փնտրելու և ստանալու, տեղեկությունը տրամադրելու գործընթացն է, իսկ «տեղեկությունը» դա անձի, առարկայի, փաստի, հանգամանքի, իրադարձության, եղելության, երևույթի վերաբերյալ ստացված կամ ձևավորված տվյալն է: Ելնելով հիշյալ դրույթների բովանդակային նշանակությունից, պարզ է դառնում, որ Նախագծով նախատեսվող դրույթներն ըստ էության վերաբերում են «տեղեկություններին» և այդ առումով Նախագծում առաջարկում ենք «տեղեկատվություն» բառը փոխարինել «տեղեկություն» բառով՝ համապատասխան թվով և հոլովաձևերով՝ համաձայն «Տեղեկատվության ազատության մասին» ՀՀ օրենքի 3-րդ հոդվածի պահանջների:  | Ընդունվել է |
|  12. Ձևի և Կարգի վերնագրերն անհրաժեշտ է նշել մեծատառերով: | Ընդունվել է |

1. [↑](#footnote-ref-1)